**PROVEDBENI PLAN OTVARANJA OSNOVNE ŠKOLE „FRANKA LISICE POLAČA“ ZA POČETAK ŠKOLSKE GODINE 2020./2021.**

Poštovani roditelji,

Vjerujem da vam je već svima poznato da je Hrvatski zavod za javno zdravstvo dana 24. kolovoza 2020. godine objavio nove Upute namijenjene za rad osnovnih škola u školskoj godini 2020./2021. Prema sadašnjim epidemiološkim uvjetima rad u školi uz pridržavanje preporučenih uputa smatra se jednako sigurnim za djecu i zaposlenike kao i rad od kuće, stoga, od ponedjeljka 7. rujna 2020. godine svi roditelji mogu poslati učenike razredne i predmetne nastave u školu. Kako bi svima olakšali povratak u školu i još jednom napomenuli što je bitno za uspješnu realizaciju nastave izradili smo provedbeni plan kroz nekoliko točaka.

**1. ORGANIZACIJA RADA U ŠKOLI**

Nastava u školi će biti organizirana za učenike razredne i predmetne nastave u jutarnjoj smjeni s početkom u 8,00 sati. Nastava će biti organizirana u školi za sve predmete. O izvođenju dopunske i dodatne nastave te izvannastavnih aktivnosti dobit ćete upute od učitelja. Svaka odgojno–obrazovna skupina boravi u jednoj prostoriji-učionici. Djeca u klupama sjede na udaljenosti od 1,5 m. Koliko je god moguće smanjit će se fizički kontakt djece iz jedne odgojno-obrazovne skupine s drugom djecom, roditeljima/starateljima druge djece i drugim djelatnicima ustanove. Zabraniti će se ulazak drugih osoba u prostoriju sve dok djeca borave u njoj. Nastava tjelesne i zdravstvene kulture izvodit će se na otvorenom prostoru dok god budu to dozvoljavali vremenski uvjeti. Do daljnjeg su zabranjeni svi posjeti školama (npr. gosti-predavači, kazališne predstave). Poticat će se boravak djece na otvorenom. Roditeljski sastanci će se također organizirati vani, na školskom igralištu. Individualnih razgovora s razrednicima nema.

**2. ORGANIZACIJA PROSTORA**

Nastava će se organizirati prema rasporedu učionica kao i do ada uz iznimku nastave glazbene i likovne kulture koja se više neće odvijati u posebnoj učionici već će učenici sve nastavne predmete imati u svojoj matičnoj učionici kako bi se miješanje odgojno – obrazovnih skupina svelo na minimum. PODRUČNA ŠKOLA TINJ Učionice po uobičajenom rasporedu

**3. DOLAZAK DJECE U ŠKOLU**

Djeca pred školu dolaze najranije u 7.45, nastava počinje u 8.00 . Učenici razredne nastave ulaze na glavni ulaz dok učenici predmetne nastave ulaze na sporedni ulaz. Napomena: nije potrebno da roditelji/skrbnici dovode dijete u školu ili odvode iz škole, ali ukoliko se roditelji odluče dovoditi i odvoditi djecu potrebno je izbjegavati kontakt s drugim roditeljima te je zabranjen ulazak u školu - Obavezno je korištenje medicinske maske pri ulasku u školu na putu do učionice te pri prolasku hodnikom (ukoliko učenik ide na toalet ili na putu za knjižnicu isl.)\* Na ulazu u školu bit će barijera za dezinfekciju potplata te pripremljeno sredstvo za dezinfekciju ruku i upute za korištenje. Spremačice vode računa o tome da svi dezinficiraju ruke. Prostor učionice će se redovito prozračivati i to spremačica prije i nakon nastave i učitelji tijekom nastave. Nakon nastave slijedi kompletna dezinfekcija svih prostorija u školi.

\* odnosi se na učenike viših razreda (od 5. do 8. ) dok se za učenike razredne nastave nošenje maske preporučuje, no nije obvezno.

**4. ZAŠTITA DJECE**

Roditelj/skrbnik ima obvezu ujutro, prije polaska djeteta, u školu izmjeriti tjelesnu temperaturu te u slučaju povišene tjelesne temperature ne dovodi dijete u školu, već se javlja učiteljici, izabranom pedijatru ili obiteljskom liječniku radi odluke o testiranju na COVID-19. Ako dijete razvije simptome COVID infekcije tijekom boravka u školi učiteljica će odmah obavijestiti roditelje, koji moraju u najkraćem roku doći po dijete. Djeca sa znakovima drugih bolesti, ne dolaze u školu. Molimo roditelje da pri dolasku u školu djecu opskrbe medicinskom maskom (preporuka je da to budu platnene i perive maske radi manjih troškova), a u slučaju gubitka ili oštećenja iste škola će imati određeni broj rezervnih. Djecu treba poticati na fizičku distancu, higijenu ruku, ne dodirivanje usta, nosa, očiju i lica te da pri kihanju i kašljanju treba okrenuti lice od drugih osoba.

**5. ZAŠTITA DJELATNIKA**

Svi djelatnici će svakodnevno ujutro, prije dolaska u školu mjeriti temperaturu, o čemu će se voditi evidencija. U slučaju povišene tjelesne temperature kod zaposlenika, ravnatelj škole će obavijestiti liječnika i postupiti prema uputama HZJZ-a. Djelatnici se u školi moraju nositi medicinske maske te se pridržavati općih uputa socijalnog distanciranja i održavanja higijene. Djelatnici se izvan ustanove i nakon radnog vremena moraju pridržavati općih uputa socijalnog distanciranja i održavanja higijene.

v.d.ravnatelja Mate Bobanović